《潜江阻风二首 其二》
明代·黄衷

地歉人多瘠，江寒雁不来。二仪纷变态，一客独兴哀。

涝退秋痕定，租宽制限催。阳春终不远，随意报蒿莱。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。